|  |  |
| --- | --- |
| Bilag 2.1: Indstilling om godkendelse af CISU organisatoriske regnskab 2024 |  |
| **Punkt: 2** | **Regnskab 2024**  |
| Ansvarlige i bestyrelsen: | Najiba | Ansvarlige i sekretariatet: | Jeef og Bolette |
| Beslutning | CISUs organisatoriske årsregnskab 2024 (bilag 2.2) med tilhørende protokollat (bilag 2.3) fra revisor godkendes af bestyrelsen. Grønt regnskab for 2024 (bilag 2.4) godkendes af bestyrelsen.  |
| Baggrund | Det organisatoriske årsregnskab for CISU omfatter de vanlige kapitler inkl. CISUs foreningsregnskab, puljeoversigtsregnskaber og den samlede balance ultimo 2024. **Foreningsregnskabet** viser det endelige resultat ved årets afslutning på 27.454 kr. Dermed er CISUs egenkapital 2.728.413 kr. ved udgangen af 2024. I foreningsregnskabet er der hensat midler til de forventede ekstraudgifter i fbm. jubilæumsfejringen til GF samt andre events. Desuden er der hensættelser til skyldigt ATP, AES, feriepengeforpligtelse og ekstern revision, grønt regnskab, indkøb af refurbished IT ved årsskiftet m.m. Sidst, men ikke mindst, er der hensat resterende midler fra bestyrelsens EKmidler til kapacitetsudvikling på i alt 33.686 kr. til anvendelse på f.eks. kursus for bestyrelsen m.v. i 2025. **DERF og OPEN** regnskaberne er udarbejdet særskilt i henhold til kontrakter med UM og med særskilte protokollater, som godkendes af de to styregrupper (*Steering Committees*). De to puljeregnskaber er inkluderet i det organisatoriske regnskab. Begge regnskaber er udarbejdet på engelsk og fremsendes til UM i hht. kontrakten i løbet af foråret. Uforbrugte midler overføres til 2025 budgetter. For **CSP+** er regnskabet udarbejdet i hht. UMs gældende format, hvor oversigtsregnskaberne er inkluderet i det organisatoriske regnskab. CSP+ udarbejdes i et samlet regnskab som fremsendes til UM i foråret i hht. Retningslinjerne. De samlede udgifter for CSP+ puljeforvaltning og faglige ydelser m.v. er afholdt indenfor det samlede budget, og der er ikke anvendt puljemidler til CISUs aktiviteter. Udisponerede tilbagebetalinger fra bevillinger ultimo 2024 overføres til 2025 puljen i hht. gældende praksis og UMs retningslinjer. *CISUs organisatoriske regnskab og tilhørende samlet protokollat skal underskrives af bestyrelsen, før de endeligt underskrives af revisor, dette sker via Penneo. Det organisatoriske årsregnskab fremsendes til alle medlemmer ifm. generalforsamlingen, og publiceres på hjemmesiden.***Grønt regnskab:**Bestyrelsen besluttede i 2021, at CISU årligt skal udarbejde grønt regnskab.  |
| Budgetmæssige konsekvenser: | Foreningens egenkapital opjusteres med 27.454 kr. Det er kun foreningen, som genererer et resultat. Udisponerede midler i puljerne overføres til fremtidige budgetter eller tilbagebetales til UM, når og hvis en pulje eller tillægstilsagn afsluttes.  |
| Bilag: | *Bilag 3.2. CISUs organisatoriske regnskab 2024* *Bilag 3.2. CISU organisatoriske protokollat 2024**Bilag 3.3. Grønt regnskab 2024* |